וביום השלישי

וביום השלישי הוא סרט הביכורים של משה איבגי כבמאי קולנוע, שיצא להקרנה בבתי הקולנוע באפריל 2011. הסרט מתרחש ברובו בתל אביב, המתוארת כעיר שטופת מרמה, חטאים, זימה ואלימות. הסרט מתאר סיפורים מקבילים על חייהן של דמויות שונות. במהלך הסרט הסיפורים מצטלבים ולעיתים נפגשים זה עם זה. הסרט נפתח בבר מצווה של פז, בנה של ענת כהן (כרמית מסילתי-קפלן), חוקרת משטרה. אילנה (אפרת בן צור), אחותה של ענת כהן, מגלה שיעמום בחיי נישואיה ואדישות כלפי בעלה שלומי (איצ'ו אביטל). אילנה פוגשת בבר המצווה את גדעון בר (שרון אלכסנדר), מנהל להקת החתונות ומתפתח ביניהם רומן. מיכל (הילה פלדמן) היא נערת ליווי בשם הבדוי לורן, שמגשימה פנטזיות ביזאריות של לקוחותיה וסובלת מהפרעות אכילה. כשהיא סועדת את עמליה (חגית דסברג), אימה הגוססת בבית החולים נחשף סוד אפל מעברה, שמסביר את חייה הלא שלמים. אחר-כך היא מגלה על עצמה סוד אחר, נעים. אלישע (משה איבגי) הוא בעל פאב, שיום אחד יוצא מהפאב שלו, פוגעת בו מכונית, מתוכה יוצאים שני גברים שמתחילים להרביץ לו עם קלשונים, בטענה שניסה לאנוס את אימם הקשישה, שיושבת באותה עת במכונית. שרה (עלית קרייז) היא חוקרת מס הכנסה קשוחה ורודפת צדק. היא מנהלת חקירה נגד הרב אפללו המפורסם מנתיבות, שידוע בתור צדיק ועושה ניסים. אפללו מחזיק בחשבון הבנק הפרטי שלו 100 מיליון שקל, בלי ששילם עליהם מס. מסתבר שהבוס שלה עזרא (סיני פתר) והרב עושים יד אחת במעשה. גורן עצמון (עמי ויינברג), הבעלים של חברת נפט ישראל, רוצה לרוץ לראשות הממשלה. מאחורי החזות המכובדת הוא מעלים הכנסות של 800 מיליון שקל ומנהל חיי הוללות עם רעייתו פנינה (לימור גולדשטיין). ניקול (גל סלמון), היא נערה, שמגיעה בטרמפ עם שרה, חוקרת המס מאופקים, למקום מגוריה בתל אביב. היא נוסעת כדי להיפרד ממייקל (ישי גולן) אהובה האמריקאי, שטס לארצות הברית, ומבטיח להתחתן איתה כשישוב. הסרט מסתיים בהתקפת טילים על ישראל. משה איבגי עבד על הסרט כחמש עשרה שנה, עד שרעיונו קרם עור וגידים: כתיבת התסריט, חיפוש המשקיעים, ותהליך ההפקה, עד ליציאת הסרט לאקרנים. הקרנת הבכורה של הסרט הייתה בפסטיבל הקולנוע ירושלים, יולי 2010. הוא יצא לבתי הקולנוע בישראל באפריל 2011 וזכה להצלחה מועטה בקרב הקהל ולביקורות מעורבות. הסרט היה מועמד לחמישה פרס אופיר, אך לא זכה. הסרט השתתף בתחרות פרס אופיר 2010 והיה מועמד לשישה פרסים, אך לא זכה באף אחד מהם: משה איבגי – מועמד בקטגוריית הבמאי הטוב ביותר הילה פלדמן – מועמדת בקטגוריית השחקנית הטובה ביותר אפרת בן צור – מועמדת בקטגוריית שחקנית המשנה הטובה ביותר יורם מילוא – קטגורית הצילום הטוב ביותר זוהר סלע – קטגורית העריכה הטובה ביותר ישי אדר – קטגורית המוזיקה הטובה ביותר פרס השחקנית הטובה ביותר בפסטיבל הקולנוע ירושלים 2010, בו זכו במשותף הילה פלדמן, עלית קרייז, אפרת בן צור וגל סלמון. הבחירה הרשמית בפסטיבל פוסאן "וביום השלישי", במסד הנתונים הקולנועיים IMDb (באנגלית) "וביום השלישי", באתר AllMovie (באנגלית) "וביום השלישי", באתר ספר הקולנוע הישראלי "וביום השלישי", באתר אידיבי "וביום השלישי", במסד הנתונים הקולנועיים KinoPoisk (ברוסית) "וביום השלישי", במיזם "אישים" לתיעוד היצירה הישראלית עמוד הסרט באתר סרטי יונייטד קינג היום השלישי באתר עכבר העיר על הסרט באתר הבמה אודות הסרט באתר האקדמיה הישראלית לקולנוע וטלוויזיה היום השלישי באתר סרט נחום מוכיח, ריאיון: איבגי כועס, באתר הבמה, 4 במאי 2011 ביקורות אורון שמיר, "וביום השלישי", סקירה, באתר סריטה, 28 באפריל 2011 מרט פרחומובסקי‏, מכת בכורה: "וביום השלישי" של משה איבגי - מרשים, אך לא נטול פגמים, באתר וואלה, 29 באפריל 2011 איתן ווייץ, וביום השלישי: סדום ועמורה בתל אביב, באתר איתן – קולנוע מזווית אישית, 28 באפריל 2011 אורי קליין, סרטו של משה איבגי "וביום השלישי": מרוב עלילה לא רואים את האמירה, באתר הארץ, 4 במאי 2011 אסתי סגל, וביום השלישי – הסרט החדש של איבגי, 30 במרץ 2011 ינון ירוס, ‏וביום השלישי: איבגי מאכזב, באתר ‏מאקו‏, 8 במאי 2011 דורון פישלר, ביקורת על הסרט, באתר עין הדג, 30 באפריל 2011 אסנת סקובלינסקי, וביום השלישי, באתר סלונה, 1 במאי 2011 אמיר בוגן, הראשון של איבגי, ביום השלישי, באתר ynet, 28 באפריל 2011 מרט פרחומובסקי‏, הילה פלדמן, כוכבת "וביום השלישי": "העירום הוא אמצעי", באתר וואלה, 26 באפריל 2011 אורון שמיר, עכבר העיר, "וביום השלישי": נסיון לא מוצלח לעשות "מגנוליה" ישראלי, באתר הארץ, 27 באפריל 2011 דנה שוופי, בתפקיד הבמאי: איבגי, באתר הארץ, 1 ביוני 2009 אורי קליין, סיכום פסטיבל הקולנוע בירושלים: נאמן למקור וחופשי לגמרי, באתר הארץ, 19 ביולי 2010 עכבר העיר, הוכרזו הסרטים המתמודדים בטקס פרסי אופיר, באתר הארץ, 27 ביולי 2010